Hajdukov rođendanski party
2023-02-12 10:00 - 13:00 (Europe/Zagreb) | Apfel Arena, Put Volicije 5, Makarska, Hrvatska
Apfel Arena vas poziva na Hajdukov rođendanski party

12.2.2023.
od 10 do 13 sati
Zabava za cijelu obitelj
Posebni gost RICO
Bogati program (s nagradama) za djecu
Besplatan napuhanac za djecu s hajdučkim rekvizitima
Posebna ponuda Hajdučkog menija za cijelu obitelj
DPH punkt za članstvo
i druga iznenađenja

NIKICA U POTRAZI ZA BLAGOM
2023-02-12 17:00
Savršeni svijet malog Nikice uključuje tatu i mamu, njegovu školu i puno prijatelja. Ta se grupica prijatelja zove ‘Nepobjedivi’ i nerazdvojna je. Barem tako misle. Kada Nikičin tata dobije unapređenje i obznani obitelji da moraju preseliti na jug Francuske, njegov se mali savršeni svijet počinje raspadati.
Kako će nastaviti bez svojih prijatelja? Bez Alexovih kroasana, Cuthbertovih naočala i Matthewova nestašluka, daleko od omiljenog igrališta? Uz pomoć vjernih prijatelja, Nikica kreće u potragu za tajnim blagom koje bi ga moglo spasiti od preseljenja…

VALENTINOVO U APFEL ARENI
2023-02-14 19:00
Pozivamo vas da vaše Valentinovo provedete u Apfel Areni!
U našem ugostiteljskom objektu za zabavu i dobru glazbu pobrinut će se Klaudija & bend!

Osim standardne ponude jela, pripremili smo posebne menije u 3 slijeda te promotivnu vinsku kartu, samo za ovu prigodu.
Svi gosti s rezervacijom dobit će i piće dobrodošlice, a kako bi vam romantična večera u Apfel Areni ostala što duže u lijepom sjećanju, pobrinuli smo se da odete s uspomenom, što će omogućiti Magic Mirror- Foto Time Makarska.

Pogledajte ponudu menija za Valentinovo

Odaberite ponudu koja vam najviše odgovara i rezervirajte svoj stol već danas!
Rezervirati je moguće pozivom na info pult 021 652 406 ili putem naših društvenih mreža.

ANT-MAN I WASP: KVANTUMANIJA
2023-02-16 19:00
Scott Lang i Hope Van Dyne, zajedno s Hopeinim roditeljima Hankom Pymom (Michael Douglas) i Janet Van Dyne (Michelle Pfeiffer), te njegovom kćeri Cassie Lang, istražuju Kvantno carstvo u kojem komuniciraju s neobičnim stvorenjima i upuštaju se u avanturu koja nadilazi granice onoga što su mislili moguće.

ASTERIX & OBELIX: SREDNJE KRALJEVSTVO
2023-02-18 19:00
Godina je 50. pr. Kr., i kineska je carica zatvorena nakon državnog udara koji je potaknuo princ izdajica. Uz pomoć feničkog trgovca i njezinog vjernog tjelohranitelja, caričina jedina kći princeza Sass-Yi bježi u Galiju kako bi zatražila pomoć dvojice hrabrih ratnika Asterixa i Obelixa, koji su zahvaljujući svom čarobnom napitku obdareni nadljudskom snagom.
Naša dva nerazdvojna heroja rado prihvaćaju pomoći i tako počinje veliko putovanje i avantura na putu za Kinu.
Ali Cezar i njegova moćna vojska, žedni novog osvajanja, također idu prema Srednjem kraljevstvu…
U petom filmu franšize se pridružila i velika nogometna zvijezda Zlatan Ibrahimović kao Oneofus.

Mama Muu se vraća kući - SINK
2023-02-19 17:00
Mama Muu je cijeli svoj život provela na istoj farmi, okruženoj prostranim zelenim poljima, prepunoj životinjskih prijatelja. Kada jednoga dana farmu posjeti roda koja je proputovala čitav svijet, Mama Muu se počinje pitati kako može biti sigurna da je farma na kojoj živi njezin pravi dom? Što ako negdje drugdje na ovom velikom svijetu postoji neko bolje mjesto za nju? Dok joj prijateljica Vrana pokušava dokazati da trava nije zelenija drugdje, znatiželja Mame Muu raste i tjera je na put u nepoznato… Topla obiteljska priča predivne animacije odgovara na pitanje što je to dom i pokazuje da se ponekad potrebno izgubiti kako bi se pronašao put kući.

Kraljevna na zrnu graška
2023-02-20 17:00
DOB: 3+
TRAJANJE: 50 minuta

Kad su Vitomira i Ivica prije više od 30 godina započinjali rad na predstavi Pričalo i Malena, željeli su samo jedno: napraviti predstavu kojom bi mogli započeti nešto samostalno. Iz te predstave rodila se Mala scena, a s vremenom je Pričalo i Malena postala Kraljevna na zrnu graška.
Kraljevnu su Vitomira i Ivica odigrali tisuće puta diljem Hrvatske, ali i svijeta te je ova predstava svakako zaslužila naziv kultne predstave. Ona ne samo da je stvorila kazalište Mala Scena, nego je odredila i njegovu sudbinu, sudbinu svih maloscenaca, kao ljudi i kao umjetnika.
Ova prekrasna priča, puna veselih pjesama koje ostaju zauvijek u uhu, zabavnih likova, fantastičnih lutaka i čiste uživancije vratila se u novom ruhu dragoj, vjernoj publici i onoj koja će to tek postati!

Kokainski medvjed
2023-02-23 19:00
Film snimljen po istinitom događaju iz prosinca 1985. godine. Ozloglašeni krijumčar droge, ujedno bivši službenik za narkotike, upravljao je avionom kada je shvatio da je teret pretežak. U pokušaju da ga olakša, iz aviona je ispustio torbu s kokainom vrijednu gotovo petnaest milijuna dolara, a 175 kilograma težak američki crni medvjed odlučio ju je pojesti. Film prati događaje s medvjedom koji je, pod utjecajem kokaina, krenuo u pohod…

Elizabeth Banks
1h 35m – US
Ulaznice možete nabaviti online na KINO MEDITERAN.

Osam planina
2023-02-25 19:00
Film snimljen prema književnom bestseleru autora Paola Cognettija. Pietro je gradski dječak, a Bruno pastir koji živi u izoliranom planinskom selu. Kada se jednoga ljeta upoznaju u Alpama, sklapaju duboko prijateljstvo koje će potrajati cijeli život. Iako im se putevi kroz život razilaze, njihovi susreti pomažu im nositi se sa ljubavi, gubicima i svime što život donosi. Film u režiji Felixa van Groeningena (Alabama Monroe) i Charlotte Vandermeersch ovjenčana je Nagradom žirija na ovogodišnjem Cannes Film Festivalu.

Felix van Groeningen
2h 27m – IT, BE
Ulaznice možete nabaviti online na KINO MEDITERAN.

P'Astanian i tri njušketira SINK
2023-02-26 17:00
Temeljena na slavnom romanu ‘Tri mušketira’ i smještena u 17. stoljeće, animirana avantura prati mladog štenca P’Astaniana koji putuje u velebni Pariz u nadi da ispuni svoj san i postane jedan od zaštitnika kralja – legendarnih Njušketira. Kada dokaže svoje vještine i stekne njihovo povjerenje, on i Njušketiri moraju obraniti kralja od tajne zavjere zlog kardinala koji želi preuzeti vlast. P’Astanian i novostečeni prijatelji, talentirani mačevaoci, kreću u avanturu kako bi bili spasili kralja i oslobodili regiju.

Toni Garcia, Stephen Hughes
1h 24m – ES
Ulaznice možete nabaviti online na KINO MEDITERAN.

Ričard - Oči Uoči Zgospod'non
2023-02-26 19:30
Radnja predstave govori o uzvišenom trenutku smrti, kada glavni lik svima dobro poznati Ričard dolazi kod sv. Petra na suočavanje sa Bogom raspravljajući o svojim životnim grijesima.
Omiljeni zadarski glumac i performer Enio Meštrović autor je predstave u kojoj ujedno i igra lik svog već sada kultnog alter ega – Ričarda, a uz njega u predstavi nastupaju i glume Dragan Veselić i Davor Olić.”
Cijena ulaznice: 10,00 €

Top Gun: Maverick
2023-03-02 19:00 - 21:15
Nakon više od trideset godina služenja kao jedan od najboljih pilota mornarice, Pete “Maverick” Mitchell (Tom Cruise) je tamo gdje pripada, izbjegava napredovanje u čin koji bi ga “prizemljio”. Kad se nađe kako obučava odred mladih pilota Top Gun-a za specijaliziranu misiju, kakvu još niti jedan pilot nije vidio, Maverick susreće Bradleyja Bradshawa (Miles Teller), sina svog pokojnog prijatelja Nicka Bradshawa, zvanog “Goose”. Suočavajući se s neizvjesnom budućnošću i s duhovima svoje prošlosti, Maverick se uvlači u sukob s vlastitim najdubljim strahovima, koji će kulminirati misijom koja zahtijeva konačnu žrtvu od onih koji će biti izabrani da uzlete.

Joseph Kosinski
2h 10m – US

Splicka Scena- Nove baze Zima
2023-03-03 19:00
𝗦𝗽𝗹𝗶𝗰𝗸𝗮𝗦𝗰𝗲𝗻𝗮 se vraća u Makarsku s potpuno novim showom!
Nakon što su u studenom gostovali sa jesenskim izdanjem splitski komičari se vraćaju u 𝗔𝗽𝗳𝗲𝗹 𝗔𝗿𝗲𝗻𝘂 kako bi izveli zimsko izdanje novih baza i tekst koji makarska publika još nije imala prilike čuti. Vidimo se u 𝟬𝟯. 𝗼𝘇̌𝘂𝗷𝗸𝗮 𝘂 𝟭𝟵𝗵 kada “𝗡𝗼𝘃𝗲 𝗯𝗮𝘇𝗲 𝗭𝗜𝗠𝗔” izvode 𝗧𝗼𝗺𝗶𝘀𝗹𝗮𝘃 𝗣𝗿𝗶𝗺𝗼𝗿𝗮𝗰, 𝗜𝘃𝗶𝗰𝗮 𝗟𝗮𝘇𝗮𝗻𝗲𝗼, 𝗔𝗻𝘁𝗲 𝗧𝗿𝗮𝘃𝗶𝘇𝗶 i 𝗝𝗼𝘀𝗶𝗽 𝗦̌𝗸𝗶𝗹𝗷𝗼!
———————————————
𝗖𝗶𝗷𝗲𝗻𝗮 𝘂𝗹𝗮𝘇𝗻𝗶𝗰𝗲: 𝟴€ 𝗨 𝗣𝗥𝗘𝗧𝗣𝗥𝗢𝗗𝗔𝗝𝗜 / 𝟵.𝟱€ 𝗡𝗔 𝗗𝗔𝗡 𝗣𝗥𝗘𝗗𝗦𝗧𝗔𝗩𝗘
𝗙𝗜𝗭𝗜Č𝗞𝗔 𝗣𝗥𝗢𝗗𝗔𝗝𝗔:
𝗔𝗽𝗳𝗲𝗹 𝗔𝗿𝗲𝗻𝗮 – Put Volicije 5 // Radno vrijeme: Pon – Ned 08:00 – 22:00
Na dan showa na ulazu (ako ostane mjesta)

Trokut tuge
2023-03-04 19:00 - 21:30
Modeli Carl i Yaya pozvani su na luksuzno krstarenje u društvu ultrabogataša – ruskog oligarha, britanskih trgovaca oružjem i ekscentričnog kapetana alkoholičara (Woody Harrelson) koji citira Marxa. Isprva sve izgleda savršeno poput Instagrama. No sprema se oluja i luksuznu večeru s kapetanom kvari masovni napad morske bolesti. Dio putnika i posade završava nasukan na pustom otoku. Otkrivši da samo jedno od njih zna kako uloviti ribu, hijerarhija među unesrećenicima najednom se izvrće. Trokut tuge razuzdana je satira o klasnim ulogama i neukusu ekstremnog bogatstva koja je svom redatelju Rubenu Östlundu donijela već drugu Zlatnu palmu u Cannesu.

Ruben Östlund
2h 22m – SW, DE, FR, DK

Mačak u čizmama: Posljednja želja - SINK
2023-03-05 17:00 - 18:45
Ove godine vraća se svima omiljena mačka koja voli mlijeko, prevrtljiva je i prkosi strahu.
Po prvi put u više od desetljeća, DreamWorks Animation predstavlja novu pustolovinu u Shrekovom svemiru.
Mačak je potrošio osam od svojih devet života, iako se usput malo i izgubio s brojanjem. Vraćanje tih života poslat će ga na njegovu najveću potragu dosad – epsko putovanje u Crnu šumu kako bi pronašao mitsku Zvijezdu želja i vratio svoje izgubljene živote. Sa samo jednim preostalim životom, Mačak će morati zatražiti pomoć svoje bivše partnerice i neprijateljice: zanosne Kitty meke šape. Njihovoj potrazi pridružit će se i brbljavi veseli Pas. Zajedno će ovaj herojski trio morati ostati korak ispred Zlatokose i obitelji Tri medvjeda, Jacka Hornera te zastrašujućeg vuka.

Joel Crawford, Januel Mercado
1h 40m – US

Jasna Zlokić
2023-03-08 19:00
U sklopu manifestacije “Zima u gradu” u organizaciji Grada Makarske u Apfel Areni će se povodom Dana žena održati koncert Jasne Zlokić.
Ona je skitnica i naš jedini drug. Ona je Jasna Zlokić, poznato ime hrvatske, ali i regionalne glazbene scene. U svojoj karijeri 80-ih kada je i cijela glazbena scena na ovim prostorima doživjela kulminaciju, ostvarila je veliki uspjeh. Pjesmom “Skitnica” ostavila je neizbrisiv trag i tako ušla među velikane hrvatske kulture.

Blizu
2023-03-09 19:00
Novi film belgijskog redatelja Lukasa Dhonta priča je o intenzivnom prijateljstvu između dva 13-godišnja dječaka, Lea i Remija, koje naglo biva prekinuto. Pokušavajući saznati što se uistinu dogodilo, Leo se zbližava sa Remijevom majkom Sophie… Film je nominiran za Oscara za najbolji međunarodni film te je dobitnik nagrade Grand Prix na filmskom festivalu u Cannesu, kao i brojnih drugih nagrada na festivalima diljem svijeta.
Lukas Dhont
1h 44m – BE, NL

Avatar: Put vode
2023-03-11 19:00
Radnja filma „Avatar: Put vode“ odvija se više od jednog desetljeća nakon događaja iz prvog dijela.
Otkad je odlučio trajno prenijeti ljudsku svijest u svoje tijelo Avatara i postati novi vođa naroda Na’vi, Jake Sully živi sa svojom obitelji na Pandori. On i Neytiri su osnovali obitelj i dobili djecu. Kolonizirajuće su se snage vratile na Pandoru kako bi završili prvotnu potragu za rijetkim mineralom, prisiljavajući Jakea i Neytiri da pobjegnu iz svog doma, istražujući do tada nepoznate dijelove Pandore gdje će se upoznati s ljudima Metkayine, klanom domorodaca koji žive okruženi morem.
James Cameron
3h 10m – US

Crvena panda
2023-03-12 17:00
Novi animirani film studija Disney i Pixar u središtu radnje ima tinejdžericu Mei Lee koja se pretvara u ogromnu crvenu pandu kada je pod stresom ili kada je jako uzbuđena (što je gotovo stalno). I kao da promjene u njezinim interesima, odnosima i tijelu nisu dovoljne, njezina pretjerano zaštitnički nastrojena majka Ming nikad nije daleko od svoje kćeri – što je uvijek poprilično nezgodna stvar za svakog tinejdžera
Domee Shi
1h 30m – US

Sve u isto vrijeme
2023-03-16 19:00
Kineska imigrantkinja uvučena je u nezamislivu pustolovinu u kojoj sama pokušava spasiti svijet, istražujući paralelne univerzume u kojima se susreće sa životnim putanjama koje je mogla voditi. Film koji je naišao na apsolutne ovacije kritike i publike već se smatra jednim od najboljih filmova godine.
Dan Kwan
2h 19m – ABD

Jacques Houdek, koncert za mališane
2023-03-17 18:00
U organizaciji Grada Makarske u sklopu manifestacije Zima u Gradu dolazi nam Jacques Houdek i održat će koncert za mališane. Njegov album s dječjim pjesmama “Kad si sretan” jedan je od najprodavanijih albuma za djecu u ovom desetljeću.
Očekuje nas jedinstveni glazbeni doživljaj za mališane, ali i njihove roditelje.

Creed III
2023-03-18 19:00
Nakon uspjeha u svijetu boksa, Adonis Creed napreduje u karijeri i u obiteljskom životu. Kada se nakon odslužene zatvorske kazne pojavi njegov prijatelj iz djetinjstva i nekadašnje boksačko čudo, zaželjet će priliku u ringu. Sučeljavanje bivših prijatelja više je od obične tučnjave. Kako bi poravnao račune, Adonis mora staviti svoju budućnost na kocku kako bi se borio protiv borca koji nema što izgubiti… Film je redateljski prvijenac Michaela B. Jordana koji se vraća kao Adonis Creed u trećem dijelu poznate boksačke franšize.
Michael B. Jordan
1h 56m – US

Marmaduke: Buntovnik na četiri noge SINK
2023-03-19 17:00
Poznati stripovski junak, pas Marmaduke stiže na velike ekrane! Legendarni trener pasa vjeruje da ga može pretvoriti iz nedisciplinirane, ali simpatične, njemačke doge u sljedećeg prvaka Svjetske izložbe pasa.
Naš junak je simpatična njemačka doga – izvan kontrole – najsretnija kada se zabavlja s obitelji, pogotovo s devetogodišnjim Billyjem. Koliko god se trudila, obitelj ne uspijeva spriječiti Marmadukea da se uvali u nevolju. Kada jedan od Marmadukeovih epskih neuspjeha postane viralan, video snimka tog događaja privuče pažnju poznatog trenera koji odluči pretvoriti Marmadukea u prvaka Svjetske izložbe pasa.
M. Dippé, Y. Lee, Phil Nibbelink, M. P. Whelan
1h 28m – US

John Wick 4
2023-03-23 19:00
U četvrtom nastavku velikog akcijskog spektakla, John Wick se suočava sa dosad najsmrtonosnijim protivnicima.
John Wick (Keanu Reeves) otkriva put do pobjede nad Visokim stolom, no prije nego što uspije zaslužiti slobodu, mora se suočiti s novim neprijateljem i silama koje stare prijatelje pretvaraju u neprijatelje. Radnja filma se odvija diljem svijeta i donosi izvanrednu, precizno koreografiranu akciju. U potrazi za najmoćnijim igračima kriminalnog podzemnog svijeta, film vodi gledatelje kroz New York, Pariz, Osaku i Berlin.
Chad Stahelski
2h 49m – US

Vrisak 6
2023-03-25 19:00
Dosad najbrutalniji film kultnog horor serijala čiju glumačku postavu predvode Jenna Ortega iz serije Wednesday, Melissa Barrera, Courtney Cox, Mason Gooding, Jasmin Savoy Brown i Hayden Panettiere.
Nakon ponovnih ubojstava Ghostfacea, četvero preživjelih napušta Woodsboro i započinje novo poglavlje u New Yorku.
Tyler Gillett, Matt Bettinelli-Olpin
2h 3m – US

Ups 2!: Avantura se nastavlja SINK
2023-03-26 17:00
Novi nastavak animirane avanture Ups! Noa je otišao. Nakon što su se, prije kraja svijeta, u Noinu arku ukrcale sve vrste životinja, arka se otisnula na otvoreno more. Nakon tjedana bez zemlje na vidiku, zalihe hrane su pri kraju, a mir između mesojeda i biljojeda sve krhkiji.
Nakon niza nesretnih događaja, Finny se budi u neobičnoj koloniji ispunjenoj čudnim stvorenjima koja žive u harmoniji, no pod prijetnjom vulkana. U utrci s vremenom, plimom i potresima, on mora spasiti koloniju od uništenja.
Toby Genkel, Sean McCormack
1h 25m – IE, LU

Čista srida
2023-03-28 19:00, 2023-03-29 19:00
Najnovija predstava Zlatoustih je naravno još jedna komedija.
Tekst Davora Šegote imao je za predložak tekst „Crna kutija“ Ane Đorđević (licenca produkcija Beoart), kao i film „Potpuni stranci“ Paola Genovesea.
Sedam glumaca, odnosno u predstavi sedam prijatelja, na večeri će uz puno smijeha sami sebe dovesti u situaciju da brojne nezgodne istine o njima isplivaju na površinu.
Tajne će biti otkrivene, no pitanje “što je stvaran život, a što privid” ostaje do samog kraja.
Glume:
Ana Gaće
Jadranka Tokić-Rašić
Mira Roso
Lovrenco Laušić
Petar Tarčuki
Dino Beroš
Toni Pašalić
Režija: Davor Šegota
ULAZNICE SU DOSTUPNE U PRETPRODAJI NA INFO PULTU APFEL ARENE PO CIJENI OD 6€!

Apfel Food&Wine Festival
2023-03-30 12:00 - 18:00
Peti po redu Apfel Food&Wine Festival, prvi put će se održati na novoj lokaciji- u dvorani Apfel Arene. Jedini takav sajam na ovim područjima, namjenjen isključivo HORECA posjetiteljima (s pozivnicom) ove godine će biti veći nego ikad, sa 60ak izlagača, pretežito vinara, a i OPG-ova, craft destilerija i pivovara iz cijele Hrvatske. Cilj ovog festivala je upoznati ugostitelje i proizvođače pića i hrane, kako bismo olakšali izbor i kreiranje ponude našim partnerima ugostiteljima.
NAPOMENA: molimo da ne zaboravite da događaj nije otvorenog tipa, već da se ulazi isključivo s pozivnicom – kako ne bi bilo zabune i problema, hvala.

John Wick 4
2023-03-30 20:00
U četvrtom nastavku velikog akcijskog spektakla, John Wick se suočava sa dosad najsmrtonosnijim protivnicima.
John Wick (Keanu Reeves) otkriva put do pobjede nad Visokim stolom, no prije nego što uspije zaslužiti slobodu, mora se suočiti s novim neprijateljem i silama koje stare prijatelje pretvaraju u neprijatelje. Radnja filma se odvija diljem svijeta i donosi izvanrednu, precizno koreografiranu akciju. U potrazi za najmoćnijim igračima kriminalnog podzemnog svijeta, film vodi gledatelje kroz New York, Pariz, Osaku i Berlin.
Chad Stahelski
2h 49m – US
ULAZNICE DOSTUPNE ONLINE:

https://biletinial.com/hr/sinema/koltuk_secimi/11638458/1018
